NaiveNeuron/SloPal huggingface dataset:
Andrejuvová, Anna, poslankyňa NR SR (2020-06-04):
Ďakujem, pán predsedajúci. Pán kolega, ja by som vám rada zacitovala niečo k spôsobu výberu generálnych prokurátorov, o ktorom hovorí Benátska komisia. Taktiež by sa mohli podmienky na voľbu generálneho prokurátora a špeciálnych prokurátorov rozšíriť tak, aby sa o túto funkciu mohli uchádzať nielen prokurátori, ale aj osoby s dvanásťročnou právnou praxou na pozíciu generálneho prokurátora, alebo osoby s desaťročnou právnou praxou na pozíciu špeciálneho prokurátora. Čiže Benátska komisia hovorí toto o rozšírení možnosti voľby aj o neprokurátorov a kolegovia už hovorili krajiny, v ktorých, v ktorých v zásade nebol generálny prokurátor nikdy prokurátorom, a to sú Švédsko, Holandsko, Litva, Estónsko, Cyprus, Poľsko a už mimo krajiny Anglicko a Walles. Ďakujem.
Sloboda, Vladimír, poslanec NR SR (2016-09-21):
Vážený pán predsedajúci, v rozprave vystúpil jeden poslanec. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Panáček, Milan, poslanec NR SR (2013-05-14):
Ďakujem pekne. Vážené panie poslankyne, páni poslanci, vážený pán minister, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k vládnemu návrhu zákona o organizácii miestnej štátnej správy a o zmene a doplnení niektorých zákonov (tlač 476). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený vládny návrh zákona bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh a zaradil ho na rokovanie dnešnej schôdze Národnej rady Slovenskej republiky. Konštatujem, že uvedený vládny návrh zákona spĺňa z formálnoprávnej stránky všetky náležitosti. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi Slovenskej republiky, s medzinárodnými zmluvami, ktorými je Slovenská republika viazaná, ako aj s právom Európskej únie. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh prerokovať v druhom čítaní. Zároveň navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre pôdohospodárstvo a životné prostredie a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem, skončil som, otvorte, prosím, rozpravu.
Ďuriš Nicholsonová, Lucia, podpredsedníčka NR SR (2018-10-24):
No to mení niečo na situácii, lebo máte viacej času, keď ste prihlásený za klub.
Jurinová, Erika, podpredsedníčka NR SR (2015-06-17):
S reakciou pán poslanec Novotný.
Laurenčík, Milan, podpredseda NR SR (2021-07-02):
Poslednú faktickú poznámku má pán poslanec Jaroslav Karahuta, nech sa páči.
Matovič, Igor, poslanec NR SR (2013-03-14):
Pani kolegyňa Žitňanská, ja sa chcem toho jedného momentu chytiť, ktorý ste spomínali, kde ste predstavili takú myšlienku, či by teda nám nemohlo ministerstvo ako predkladateľ predložiť nejaké kompletné ucelené znenie vlastne toho zákona, ja si myslím, naozaj pre taký pokoj možno aj v tejto sále, a aj z dôvodu toho, že ide o kľúčový zákon, ktorý rieši verejné obstarávanie, veľmi citlivý moment. A v podstate teoreticky chceme odstrániť aj týmto zákonom vlastne nejaké to korupčné prostredie. Alebo keď ministerstvo tento úmysel má, tak ja si myslím, že jeden deň navyše napríklad dať tomu, to zosumarizovať, pôvodný návrh, potom to vyčistenie o tú rýchlu novelu, teraz prvý Bagačkov pozmeňujúci návrh, druhý Bagačkov pozmeňujúci návrh, prípadne ostatné pozmeňujúce návrhy, ktoré budú, a sadnúť si s opozičnými poslancami tými, ktorí chcú, a vysvetliť a možno prejsť si tie jednotlivé body a urobiť vlastne z toho nejaký materiál, kde by sme mali pomôcť aj možno pri tom hlasovaní, by bolo iba na prospech veci, lebo sám, priznám sa, rád by som zahlasoval za dobré veci, ale keď z toho bude chaos, tak radšej sa zdržím hlasovania, lebo jednoducho v rýchlosti takto náročný zákon sa nedá naozaj naštudovať a ten jeden deň by, myslím si, ukázal dobrú vôľu, ktorú, si myslím, teraz veľakrát ministerstvo ukázalo pri prejednávaní toho zákona aj pri tom, že sa vlastne odtiaľ vyčistili tie možno najproblematickejšie veci. A tento jeden deň by upokojil situáciu a možno viacerí by sme potom mali dobrý pocit pri tom hlasovaní, aj keď vo finále možno by sme ho nepodporili celý, ale za tie jednotlivé dielčie veci v pozmeňujúcich návrhoch by sme mohli v kľude hlasovať.
M. Číž, podpredseda NR SR: (2006-12-06):
S reakciou na faktické poznámky pani poslankyňa Laššáková Jana, nech sa páči.
Pellegrini, Peter, podpredseda NR SR (2020-09-16):
Ďakujem veľmi pekne, pán poslanec. Otváram všeobecnú rozpravu. Konštatujem, že som do rozpravy nedostal žiadnu písomnú prihlášku. Pýtam sa teraz, či sa chce niekto do rozpravy prihlásiť ústne. Jeden pán poslanec. Končím možnosť prihlásiť sa do rozpravy a dávam slovo pánovi poslancovi Borisovi Suskovi. Nech sa páči, pán poslanec.
Beblavý, Miroslav, poslanec NR SR (2011-02-08):
Ďakujem pekne. Pán poslanec Čaplovič, vzhľadom na náš priateľský vzťah, dúfam, že to vezmete v dobrom, túto kritiku, ktorú prednesiem. A to je moje také prekvapenie, že z tejto strany ste zaútočili na novelu pána predsedu Sulíka, lebo ja by som očakával od človeka vašej kultúrnosti útok úplne z opačnej strany, pretože dnešný zákon pre periodické, neperiodické publikácie alebo o neperiodických knihách je v podstate daň vo výške päťdesiat až sto eur z každej vydanej knihy. To vám ako vydavateľ, bývalý, nekomerčných kníh môžem teda povedať. A keby niekto tu predniesol zákon, ktorým by povedal, že uvaľme daň sto eur na každú domácu vydanú knihu na Slovensku, tak predpokladám, že by ste ho s hrôzou vyniesli z tejto snemovne, a ja s vami, ale táto daň vám nevadí, hoci je úplne rovnako reálna, pretože rovnako tých pätnásť výtlačkov stojí tieto peniaze tých vydavateľov. To znamená, tento návrh pána Sulíka ja by som, naopak, kritizoval z toho pohľadu, že teda on ušetrí peniaze vydavateľom Plus 7 dní, ktorým to naozaj možno až tak nechýba a len zatiaľ nemieni ušetriť peniaze všetkým tým vydavateľom nekomerčnej literatúry, ktorým to naozaj chýba a ktorí nemôžu vydávať dobrú slovenskú literatúru práve preto, že im chýbajú peniaze. V slušnejších krajinách štát zaplatí to, že kúpi do svojich knižníc domácu literatúru, ale to žiadna vláda na Slovensku zatiaľ nezaviedla. A ja verím už pevne, že táto sa týmto smerom pohne, ale to, že na nich uvalí daň za to, že majú tú drzosť vydávať domácu nekomerčnú literatúru a prinúti ich teda touto daňou to zasielať štátnym knižniciam, toho sa obávam, že nie je ani tak ľavicové, ako skôr drzé. Ďakujem pekne.
Laurenčík, Milan, podpredseda NR SR (2021-10-06):
Ďakujem a teraz už naozaj tá prestávka. (Prestávka.)
Ľ. Vážny, minister dopravy, pôšt a telekomunikácií SR: (2009-04-15):
Vláda Slovenskej republiky návrh prerokovala dňa 25. 3. 2009 a prijala k nemu uznesenie č. 230. Účelom návrhu zákona je reagovať na poznatky vyplývajúce z aplikačnej praxe subjektov pri uplatňovaní zákona a sú v ňom premietnuté zmeny vecného charakteru s cieľom spresnenia a precizovania právnej úpravy. Ide najmä o doplnenie režimu opätovného schválenia vozidla vyradeného z evidencie vozidiel, ktoré bolo predmetom krádeže a po nájdení a vrátení pôvodnému vlastníkovi absentoval postup opätovného schválenia a následného zaevidovania vozidla. Ďalej o úpravu postupu súvisiaceho s prideľovaním náhradného identifikačného čísla vozidla, takzvaného VIN, ďalej úpravu problematiky dočasného a trvalého vyraďovania vozidla z premávky na pozemných komunikáciách, ktorá v doterajšej právnej úprave bola nedostatočne riešená. Ďalej zavedenie povinnosti do konca roka 2012 prihlásiť do evidencie vozidlá, ktorým bolo vydané technické osvedčenie vozidla a neboli prihlásené do evidencie vozidiel a podobne. Dovoľujem si požiadať vás o podporu pri prerokovávaní predloženého vládneho návrhu zákona a o jeho schválenie v prvom čítaní. Pán predseda, ďakujem, skončil som.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) Chcem len pripomenúť poslancom, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. 135 prítomných, 131 za, 4 nehlasovali. Konštatujem, že Národná rada vyslovila súhlas s uvedenou zmluvou. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady s dohodou o spoločnom leteckom priestore medzi Európskou úniou a jej členskými štátmi na jednej strane a Ukrajinou na strane druhej, tlač 289. Poprosím spoločného spravodajcu, aby hlasovanie uviedol. (Hlasovanie o návrhu uznesenia k návrhu na vyslovenie súhlasu Národnej rady Slovenskej republiky s Dohodou o spoločnom leteckom priestore medzi Európskou úniou a jej členskými štátmi na jednej strane a Ukrajinou na strane druhej , tlač 289.)
S. Kahanec, poslanec: (2008-04-11):
A o tom, pani Košútová, že či ste naplnili, alebo nenaplnili to efektívne, tú efektívnu výrobu, to ja nemôžem posúdiť, ja vaše prostredie nepoznám. Ale môžem povedať, že základným princípom pre to, aby sa mohol niekto predať na trhu, je to, aby ponúkol tovar, ktorý vyrába efektívnejšie, a tým sa presadil na trhu. Veď to funguje na celom svete. Na čom fungujú spoločnosti, ktoré si navzájom konkurujú? Na tom, že jedna druhú chce predbehnúť v cene a kvalite ponúkaného tovaru. Ďakujem.
T. Rosová, poslankyňa: (2008-05-20):
Na to, aby som sa mohla vyjadriť jednak k otázke materských škôl, veľmi správne povedal pán Ivančo, že oproti tej predlohe už došlo k viacerým zmenám. Ale týmto zdanlivo sociálnym opatrením, že sa znižuje poplatok. To nie je nič sociálne. Znížme teda tým, ktorí na to nemajú. Znížme adresne tým, pre ktorých je to dôležité. Lenže keď to znížime takto paušálne, čo sa stane? Stane sa to, že zároveň sa zníži aj povinnosť štátu, ktorý sa zaviazal, že bude uhrádzať za rodičov posledný ročník, to znamená za dieťa nad 5 rokov. Čiže takéto zdanlivo opatrenie, ktoré ide v prospech rodičov, naopak, ušetrí peniaze zo štátneho rozpočtu, ale každopádne nerieši, kto tie peniaze dá škôlkam. No, pani Nachtmannová, slovné hodnotenie, hovorila som hoci aj spolu s klasickou klasifikáciou, pretože s takým mám skúsenosť, naozaj motivuje preto, lebo vyjadrí, prečo ten daný stupeň žiak dosiahol, či je to jeho maximum, alebo, naopak, je to jeho spodná hranica a dokáže viac a tak ďalej. No pokiaľ ide o internet. Ja som hovorila o internetových učebniciach. Učebnice na internete totiž umožnia flexibilnú aktualizáciu. Napríklad umožnia komentovanie, umožnia pripomienkovanie aj zo strany pedagogickej verejnosti, takže aj preto si myslím, že by sme mali vyjsť v ústrety takýmto formám. Pán poslanec Goga, Kurikulárna rada určite nie je môj problém. Neviem, prečo si to myslíte. Je to, myslím, problém nášho školstva a myslím, že by sme mali mať takýto orgán, ktorý bude mať tú autoritu, aj formálnu, aj neformálnu, a bude sa k tým zásadným otázkam, ako je štátny vzdelávací program, vyjadrovať. A súhlasím s vami, aj som to hovorila, že naozaj... (Prerušenie vystúpenia časomierou.)
Kollár, Boris, predseda NR SR (2022-03-16):
Prosím, prezentujme sa a hlasujme. (Hlasovanie.) Prítomných 131 poslancov, za 131. Konštatujem, že sme schválili vládny návrh novely zákona č. 627/2005 Z. z. o príspevkoch na podporu náhradnej starostlivosti. Ďakujem celému plénu za čisté hlasovanie. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 249/2011 Z. z. o riadení bezpečnosti pozemných komunikácií, tlač 881, bod 9 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Petrovi Vonsovi, aby hlasovanie uviedol. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 249/2011 Z. z. o riadení bezpečnosti pozemných komunikácií a o zmene a doplnení niektorých zákonov v znení zákona č. 177/2018 Z. z. a ktorým sa menia a dopĺňajú niektoré zákony , tlač 881.)
Sulík, Richard, predseda NR SR (2011-02-08):
Ďakujem. Slovo má pán poslanec Matovič.
Danko, Andrej, podpredseda NR SR (2024-10-23):
Ďakujem. Dávam slovo spravodajcovi, ktorého určil navrhnutý gestorský výbor, poslancovi Justínovi Sedlákovi, nech sa páči.
M. Hort, podpredseda NR SR: (2009-10-22):
S faktickými poznámkami na vaše vystúpenie sa prihlásili pani poslankyňa Tatiana Rosová, pán poslanec Tibor Cabaj, pán poslanec Ján Kvorka. Uzatváram možnosť prihlásiť sa s faktickou poznámkou na vystúpenie predrečníka a slovo má pani poslankyňa Tatiana Rosová. Nech sa páči.
Jurinová, Erika, podpredsedníčka NR SR (2014-11-09):
Na vaše vystúpenie je 20, druhú stranu... (reakcia z pléna), áno, 20 faktických poznámok. Prečítam zoznam, 22, takže pán poslanec Mihál, Matovič, Hlina, Poliačik, Galko, Viskupič, Kiššová, Nicholsonová, Huba, Kaník, Novotný, Lipšic, Hraško, Simon, Martvoň, Mičovský, Brocka, Šípošová, Miškov, Tomanová a pán poslanec Kadúc. Uzatváram možnosť prihlásiť sa. (Ruch v sále.) Ešte pán poslanec Jarjabek chcel byť prihlásený. Prosím vás, pán poslanec Jarjabek, či je na poslednom mieste. (Reakcia z pléna.) A budeme si to pamätať, že... Pán poslanec Mihál, nech sa páči, ste tam.
Gašpar, Tibor, poslanec NR SR (2023-11-23):
162. Ďakujem za slovo. Keď je to také zábavné, pán poslanec, pán Dubéci, ste ma tu karhal, že to, čo tu robím a čítam, že to nesúvisí s témou. Tak vystúpenie pána poslanca Matoviča pred chvíľkou bolo teda ohromne súvisiace s témou. Ja len chcem povedať, že ten pán hore, ja som si včera povedal, na výzvu pani poslankyne Bittó Cigánikovej, že ozaj nebudem naňho reagovať. Ale musím vám povedať, že aj po poučení, trestnoprávnom poučení tento pán nehovoril pravdu. To znamená, budete aj s tým raz konfrontovaný, že sa dozviete, akým spôsobom po poučení pán poslanec Matovič klamal. Viete, bola to doba, kde nahradili pseudomorálkou zákony. Jednoducho tu médiá vytvorili ciele, politici si, samozrejme, na tom participovali typu, ako bol pán Matovič možno. Môžem spomenúť pani Remišovú a našli by sa ďalší. Nastúpil tu výkonný práporčík minister Mikulec a ten zaúkoloval tých ľudí dole, aby vykonali to, čo tu bolo 3, 4 roky prenášané do verejnosti a masírované vo verejnosti. Mohol by som vás konfrontovať aj s tými údajmi, čo tu rozprávate o dôvere v políciu a podobne, ale bola by to len strata času. Vy sa vlastne bojíte, čo tu idem dnes povedať. Preto sa ma snažíte zabrzdiť, a preto ma tu snažíte sa limitovať, že toto nesúvisí s témou. Ja budem hovoriť rozhodne veci súvisiace s témou, to si buďte istí. Ale hlavne to nebudú moje subjektívne pocity, budú to fakty, budú to vecné argumenty a vy si robte úsudok a závery o tom, akú dobu sme tu žili. Vás, ktorých sa táto doba nedotkla takým spôsobom možno ako mňa a niektorých ďalších, tak sa vám zdá, ako keby ste tu šli po povrchu. Ale rozhodne to takto nebolo. Vidíte, pán Vančo, ten príklad, ešte vám poviem k tomu, čo ste uviedol s tými manipulovanými nahrávkami a pán Mikulec sa tu snažil hovoriť, že sú to všetko nezákonné nahrávky. No tak vy... (Prerušenie vystúpenia časomerom.)
Sulík, Richard, poslanec NR SR (2012-06-26):
Ďakujem pekne, pani predsedajúca. Chcel by som kolegu Beblavého doplniť, možno teda nebudem až tak oslavne hovoriť o týchto kandidátoch, ale najmä teda za Ľuda Ódora by som chcel povedať, že, lebo jeho poznám osobne, pre poslanecký klub SaS, plne súhlasí s touto nomináciou. Je to veľmi dobrý dôkaz, že aj politické strany sa dokážu na veľmi kvalitných nomináciách zhodnúť, a v tejto súvislosti by som ešte chcel doplniť, Ľudo Ódor pochádza z ministerstva financií, teda strávil aj tam nejaké, nejaký ten rok a s Petrom Kažimírom môžem v tejto veci len súhlasiť, ministerstvo financií má dlhodobo najkvalitnejších úradníkov a určite to súvisí aj s tým, že sa tam nerobia pravidelne čistky, či už keď príde ľavicová, alebo pravicová vláda, sám som to zažil dvakrát na vlastnej koži, takže dúfajme, že aj iné ministerstvá si zoberú príklad, a dúfam, že Ľudo Ódor bude zvolený, tak ako má byť. Ďakujem.
Šefčík, Marek, poslanec NR SR (2020-12-09):
Ďakujem za slovo. Pán Schlosár, vy ste sa opýtali otázku koaličných poslancov. Znela, komu vy vlastne slúžite. Tak ja by som ju chcel obrátiť na vás. Komu vy vlastne slúžite? Od človeka, od jedného poslanca z vašej strany som nedostal odpoveď, aj keď som sa ho dvakrát včera pýtal. Tak opýtam sa teraz vás. Komu vy vlastne slúžite? Hovoríte o tom, že sa idete modliť, hovoríte o kresťanoch, o Spasiteľovi, ale na druhej strane pápež František jasne vyzýva, aby ľudia dodržiavali opatrenia svojich vlád, aby nosili rúška. On sám vyzýva na to, aby nosili rúška. K nemu sa pridávajú slovenskí biskupi, ktorí vyzývajú na to, aby sa nosili rúška. A lockdown? To slovo vzbudzuje nejakú hrôzu, niečo čo je, čo je zlé. Lenže kto tomu najviac prispieva? Vy idete na nejaké, zvolávate, vy to voláte, že občiansky odpor alebo nejaké zhromaždenia. Veď vy keď ste tam bez rúšok a burcujete tých ľudí, zhromažďujete ich, roznášate tú nákazu medzi nimi, a preto prichádza lockdown. Nie je to opačne. Vy hovoríte o bromhexinoch, o vodkách, o všelijakých blbostiach a potom hovoríte, že zlý lockdown. No nie. Kvôli vám a vaši... a takým ľuďom jak ste vy, tu bude musieť byť lockdown! (Prerušenie vystúpenia časomerom a reakcie z pléna.)
Šeliga, Juraj, podpredseda NR SR (2020-05-14):
Dobre. Poprosím, písomne. A ako ďalší, pán poslanec Ledecký.
Kavecká, Monika, poslankyňa NR SR (2020-07-14):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 140 prítomných, 13 za, 116 proti, 10 sa zdržalo, 1 nehlasoval. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Budeme pokračovať v hlasovaní v prvom čítaní o návrhu skupiny poslancov na vydanie zákona o školskom ombudsmanovi, tlač 162, bod 75 schváleného programu. Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, pani poslankyni Viere Kalmárovej, aby uviedla hlasovanie. Nech sa páči, pani poslankyňa. (Hlasovanie o návrhu skupiny poslancov Národnej rady Slovenskej republiky na vydanie zákona o školskom ombudsmanovi a o zmene a doplnení niektorých zákonov , tlač 162.)
Grendel, Gábor, podpredseda NR SR (2022-02-25):
Nasleduje vystúpenie pani poslankyne Sulanovej a ako posledný po nej vystúpi pán poslanec Galis.
M. Číž, podpredseda NR SR: (2007-06-20):
Vážené kolegyne, kolegovia, otváram rozpravu. Chcem vás informovať, že do rozpravy som nedostal žiadnu písomnú prihlášku. Preto sa pýtam, či sa niekto do rozpravy hlási ústne. Zdá sa, že nikto. Ďakujem. Uzatváram možnosť podania ústnych prihlášok do rozpravy. Vyhlasujem rozpravu za skončenú. Ďakujem navrhovateľovi, ďakujem aj spravodajcovi. A prerušujem rokovanie o tomto bode programu. Ďalej, vážené kolegyne, kolegovia, pristúpime k druhému čítaniu o vládnom návrhu zákona, ktorým sa mení a dopĺňa zákon č. 326/2005 Z. z. o lesoch a o zmene zákona č. 217/2004 Z. z. o lesnom reprodukčnom materiáli a o zmene niektorých zákonov v znení zákona č. 545/2004 Z. z. Tento vládny návrh zákona ste dostali ako tlač 274 a spoločnú správu máte ako tlač 274a. Opäť má slovo pán minister pôdohospodárstva Miroslav Jureňa. Nech sa páči.
Hrnčiar, Andrej, podpredseda NR SR (2017-12-05):
Pán poslanec Heger.
Kaník, Ľudovít, poslanec NR SR (2012-09-12):
Pozorne som počúval vystúpenia, ktoré tu zaznievali na túto tému, pretože táto kauza je skutočne vážna a pokiaľ sa nevyšetrí, obávam sa, že naši občania už nikdy nenadobudnú dôveru v politikov a v politiku. Preto si myslím, že vyšetrenie tejto kauzy, dôsledné vyšetrenie a pomenovanie konkrétnych skutočností a ľudí, ktorí za nimi stáli, je mimoriadne dôležité a SDKÚ – DS vždy tento proces bude podporovať. Ale čakal som, že keď tu máme už takúto správu, že ad jedna sa niečo dozvieme a keď sa nedozvieme, čo ste sa teda moc nedozvedeli, že tu budú padať otázky alebo smer debaty pôjde k podstate veci, a preto ja položím tie otázky, ktoré mi tu chýbali a ktoré tu nezazneli, a tie podľa mňa smerujú k podstate veci. Prečo bolo zastavené odpočúvanie tejto kauzy pár dní po nástupe pána Magulu do SIS? Prečo a kým bolo prezradené, táto kauza a kto informoval tých, ktorí boli obeťami alebo ktorí boli vypočúvaní, že tento byt je odpočúvaný a prečo bolo takto zmarené, táto akcia? Prečo tí, ktorí sa zúčastňovali na tejto akcii, boli postupne prepustení z SIS? Prečo dodnes neboli zbavení mlčanlivosti? To sú otázky, na ktoré by sme mali dať, získať odpovede a celá verejnosť by mala získať odpovede a nie sa tu osobne napádať a možno aj také zaujímavé, že v tejto kauze vystupujú potraviny vo významnej úlohe, kokakola a dnes sme sa dopočuli aj o dekách salámy a ja som si spomenul na jednu súvislosť, na ktorú už nebudem môcť teraz odpovedať pre nedostatok času... (Prerušenie vystúpenia časomerom.)
Grendel, Gábor, podpredseda NR SR (2020-04-24):
Pán poslanec Dostál.
Jurinová, Erika, podpredsedníčka NR SR (2013-05-16):
Dávam slovo spoločnému spravodajcovi z výboru pre zdravotníctvo poslancovi Vladimírovi Balážovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Zmajkovičová, Renáta, podpredsedníčka NR SR (2013-05-22):
Pán poslanec Jarjabek.
Blanár, Juraj, podpredseda NR SR (2023-06-27):
Pán poslanec Krajniak s faktickou poznámkou.
Glváč, Martin, podpredseda NR SR (2019-06-26):
Vážené panie poslankyne, vážení páni poslanci, pokračujeme v popoludňajšom rokovaní siedmeho dňa 46. schôdze Národnej rady Slovenskej republiky návrhom vlády na skrátené legislatívne konanie o návrhu skupiny poslancov na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších, ktorým sa dopĺňa zákon č. 85/2005 Z. z. o politických stranách a politických hnutiach v znení neskorších predpisov . Návrh vlády má tlač 1560. Prosím podpredsedníčku vlády a ministerku pôdohospodárstva a rozvoja vidieka Slovenskej republiky Gabrielu Matečnú, aby návrh vlády odôvodnila. Nech sa páči, pani ministerka, vítam vás.
Blanár, Juraj, podpredseda NR SR (2021-06-29):
Pani poslankyňa Pleštinská, nech sa páči.
Pellegrini, Peter, predseda NR SR (2015-02-04):
Ďakujem pekne, pán poslanec. Na vaše vystúpenie neevidujem žiadne reakcie s faktickými poznámkami. Vyhlasujem všeobecnú rozpravu týmto za skončenú. Pán navrhovateľ, pýtam sa, či chcete zaujať stanovisko, záverečné slovo. Nech sa páči, máte slovo, pán minister.
P. Hrušovský, podpredseda NR SR: (2002-02-15):
Nech sa páči, pán minister. Prosím vás, aby ste z poverenia vlády Slovenskej republiky uviedli a odôvodnili vládny návrh zákona o ochrane vôd a o nakladaní s vodami a o zmene a doplnení niektorých zákonov, ktorý Národná rada prerokúva ako tlač 1255. Súčasťou návrhu je aj správa výboru pre životné prostredie pod číslom 1255a, ktorou gestorský výbor zaujíma stanovisko, ktoré vzišlo z rokovania tohto návrhu zákona v jednotlivých výboroch, ako aj stanoviska gestorského výboru. Pán minister, máte slovo.
Danko, Andrej, predseda NR SR (2018-10-24):
S reakciou na faktické, pán poslanec Dostál.
Hraško, Igor, poslanec NR SR (2016-02-11):
Ďakujem za slovo. Pán minister, hovorili ste o nastavení transparentnosti v zdravotníctve po kauze CT. Ale ja sa chcem opýtať, čo ste robili do tej kauzy? Žiadnu transparentnosť tu totižto nevidno. A čo keby sa vám na to neprišlo? Chcem ešte povedať, tie sestry, ktoré akože nechýbajú, lebo vraj v Prešove bolo sedem vojenských zdravotníkov, tak vysvetlite mi, prosím vás, ako sedem nahradí tristo. Ja tomu trošku nerozumiem. (Potlesk.) No životne dôležitým prvkom na správne fungovanie nemocničnej starostlivosti je tzv. stredný zdravotnícky personál. Ono je to, viete, taká poctivá práca tých obetavých kvalifikovaných sestier, ktorá pre pacienta je rovnako dôležitá ako práca lekárov, špičková technika a prístroje. Ich prácu nič a nikto nemôže nahradiť, lebo kvalita zdravotnej starostlivosti nemôže a, samozrejme, ani nebude stúpať bez zabezpečenia primárneho odmeňovania zdravotných sestier, pôrodných asistentiek, záchranárov alebo fyzioterapeutov. Hádam mi nechcete tvrdiť, že nič neviete o tom, že nám do Rakúska a do Nemecka odchádzajú vysoko kvalifikované a diplomované zdravotné sestry? Ony radšej chodia, s prepáčením, utierať rakúskym a nemeckým dôchodcom zadky. A niet sa tomu čo čudovať. Opäť hovoríme o videní perspektívy. Pritom podľa údajov OECD, čo sa týka postu zdravotných sestier na tisíc obyvateľov, Slovensko je takmer na poslednej priečke. V roku 2013 ich malo na tisíc obyvateľov Dánsko 16,3, Nemecko 13, Rakúsko 7,9. Na Slovensku to bolo 5,8. Pritom priemer v OECD je 9,1. V prepočte teda na Slovensku chýba viac ako 5-tisíc zdravotných sestier. Je smutné, že zdravotné sestry musia siahať po takých opatreniach, ako sú hromadné výpovede. (Potlesk.)
M. Záhumenský, poslanec: (2009-06-24):
Takisto privatizácia dôchodkového systému. Pre koho bola táto privatizácia dobrá? No pre tých, ktorí to robili. Pre DSS-ky, ktoré dneska polovicu zdrojov, ktoré idú do dôchodkového systému a mohli slúžiť ako dlhé zdroje pre rozvoj Slovenska, povedzme aj pre rozvoj diaľnic, keď nebolo možno treba stavať cez PPP projekty, ale tieto zdroje sa mohli použiť aj na rozvoj infraštruktúry. Dneska sú v zahraničí, slúžia na rozvoj iných ekonomík. Vy ste sa práve o to pričinili, aby takéto zdroje zo Slovenska odišli a Sociálna poisťovňa mala problémy a musela hľadať zdroje zo štátneho rozpočtu, aby naplnila dôchodky pre všetkých občanov. Je to len a len vaša zásluha. Vy sa nás pýtate, kde je naša hrdosť. Ja sa vás pýtam, kde je váš charakter? Vy nemáte žiadny problém obviňovať kohokoľvek a z čohokoľvek. Ja si pamätám, ako ste aj mňa  obviňovali z krádeže pri tabaku. Súd jasne preukázal, že konanie, ktoré bolo, bolo nielen   zákonné, ale odstraňovalo nezákonný stav. A pýtam sa, kedy sa chcete ospravedlniť?  Kedy nájdete toľko odvahy povedať, prepáčte, klamal som pri tejto kauze, ako pri mnohých iných  ďalších kauzách klamete. Pán podpredseda, všetko sa dá kúpiť, ale charakter nie. Ďakujem. (Potlesk.)
B. Bugár, podpredseda NR SR: (2005-12-15):
V. Ďaďo, poslanec: Ďakujem, pán podpredseda. Kolegyne, kolegovia, ja si myslím, že tá poznámka pána podpredsedu na konci, že sme niekde pred Vianocami je namieste a hlavne namieste, aby sme si rozmysleli, čo konštatujeme. Ja chcem reagovať na pána poslanca Bódyho. Áno, je to správne, že sú tu pripomienky, pretože nikto z poslancov, ktorý tvorí zákon, tak nemá za sebou celú legislatívnu radu vlády a, naopak,  myslím si, že hanbou je to, ak spravodajca skonštatuje to, čo skonštatoval, pretože každý má právo predložiť názor, pán kolega, a vy máte právo vyjadriť sa k nemu hlasovaním. Čo sa týka samotného návrhu, tak však preto je to prvé čítanie, a preto je to druhé čítanie, že tak ako povedal aj kolega Bódy, aj kolegyňa Angyalová, je možné návrh zákona doplniť, vypustiť a respektíve dôjsť k tomu, aby ten návrh zákona spĺňal podmienky také, ktoré treba skutočne splniť. Čiže dá sa diskutovať vecne, konkrétne na niektoré veci, ale nie so zaujatosťou, pretože ak budeme takto ďalej v Národnej rade pokračovať, tak potom skutočne tu netreba opozíciu, ale potom sa dá povedať len to, čo koalícia predloží, tak to je platné. Ďakujem.
Petrík, Simona, poslankyňa NR SR (2018-10-17):
Ja by som tiež touto cestou rada pozvala všetky ctené kolegyne poslankyne, ale na zajtrajšie podujatie (zaznievanie gongu), keďže hlasujeme dnes poslednýkrát, preto vás pozývam už dnes. Je to medzi 13.00 a 14.00 v Zimnej záhrade. Organizuje to britská ambasáda pri príležitosti udelenia, 100. výročia udelenia volebného práva ženám. Odfotíme sa aj so sufražetskou vlajkou, takže všetky ste srdečne pozvané a dúfam, že nás tam bude čo najviac. Ďakujem.
Žiga, Peter, podpredseda NR SR (2024-06-20):
Ďakujem pekne. Pán predseda Ján Blcháč.
Glváč, Martin, podpredseda NR SR (2018-01-31):
Ďakujem. S faktickými poznámkami dvaja poslanci. Končím možnosť prihlásenia sa. Pán poslanec Mazurek.
Taraba, Tomáš, poslanec NR SR (2021-04-30):
Vážený pán Budaj, nazývajú vás tu autentickým ministrom životného prostredia, je to taký nový termín. Zrejme sú si vedomí poslanci koalície, že aké nelogické a nepopulárne opatrenia robíte, keď za premnožené medvede dávate 5-tisíc euro pokutu, za premnožených vlkov 3-tisíc euro pokutu. Je úplne jasné, že tá dekarbona... de... od... oduhlovatenie nášho priemyslu je pre vás priorita. Lenže treba povedať, že všetky dotácie, ktoré na túto činnosť idú, musia byť dané z peňazí daňových poplatníkov, pretože sú to formy priemyslu, ktoré dnes banky nechcú financovať. Nechcú ich financovať, pretože sú stratové, takže to treba ľuďom povedať, že idú to platiť z rôznych dotácií, ktoré, otázka je, že či mali, alebo mohli byť použité aj na iný dôvod. A teraz myslím si, že bojovať proti životnému prostrediu treba, za jeho záchranu, ale na druhej strane, myslím si, že je úplne jasné, že sa to nemôže stať eldorádom nejakých lobistických skupín. A práve toto je ten problém, že životné prostredie dnes považuje za ekologické sekať stromy, robiť z toho štiepku, páliť zdravé stromy a to sa tvárime, že je nulová emisia. A dokonca vieme, že to spôsobuje ešte väčší únik CO2, ako keď sa používa uhlie. Keď nedávno tu bol problém, že niektoré firmy nemali uhradené také časti poplatkov, tak boli odstavené od dotácií a vtedy tu vypisovali, že ani solárna energia nevie byť zisková, že potrebujú byť napojené na štátny rozpočet a na rôzne schémy. Takže treba to ľuďom povedať, že vlastne čo to všetko stojí, že sú to peniaze, ktoré mohli byť použité častokrát zmysluplnejšie práve preto, že keby celá Európska únia takto fungovala, tak bude nekonkurenci... (Prerušenie vystúpenia časomerom.)
Drdul, Dominik, poslanec NR SR (2022-09-21):
Ďakujem veľmi pekne za slovo, pán predseda. Prosím, dajte hlasovať o tom, že Národná rada prerokuje návrh zákona v druhom čítaní.
I. Šulaj, poslanec: (2003-06-20):
Po prvé, je tu problematické plnenie Programového vyhlásenia vlády. Uvedomujem si, že Programové vyhlásenie vlády je na štyri roky, ale v Programovom vyhlásení vlády ja osobne som nevidel žiaden cieľ súvisiaci so zvýšením daňového zaťaženia. Teraz v roku 2003 ideme túto skutočnosť robiť, viete, že sme hovorili o daňovej reforme, hovorili sme o koncepcii daňovej reformy, myslím si, že ak to myslíme vážne s týmto dokumentom, mali sme tento dokument prerokúvať tu v Národnej rade, pretože v opačnom prípade vznikajú disproporcie pri ďalšej legislatíve. V rámci Programového vyhlásenia vlády som takisto očakával, že budeme napĺňať priority súvisiace s problematikou daňového zjednodušenia a so znížením daňového zaťaženia. Toto v súčasnosti momentálne nie je pravda, asi ťažko budeme vysvetľovať niektorým ľuďom, či už pivárom alebo normálnym ľuďom, ktorí budú tankovať do áut, že naše daňové zaťaženie z hľadiska HDP klesá. Uvedomujem si tento teoretický problém, na druhej strane si myslím, že sa stále zvyšujú dane. Čo sa týka druhej oblasti, mám takisto výhrady v ekonomickej situácii, v ktorej sa Slovensko nachádza. Boli tu už menované informácie a citované informácie o nepriaznivom vývoji v štátnom rozpočte, nebudem ich druhýkrát opakovať. Pre mňa je veľmi dôležitá jedna skutočnosť, že k 31. 5. máme neplnenie daňových príjmov v objeme 17,5 miliardy korún a za to je niekto zodpovedný. Takisto by som mohol hovoriť o nepriaznivej ekonomickej situácii v regiónoch, o fiskálnej decentralizácii, ale tu už tieto pripomienky odzneli. Na záver by som povedal ešte jednu výhradu, je to v oblasti konkrétnej práce ministerstva financií. Stále tu hovoríme o tom, že máme problémy v daňových príjmoch, stále hovoríme o tom, že je potrebné zvýšiť daňovú disciplínu, ale neviem, či si uvedomujete, že do 31. 3. nebolo možné podať ani daňové priznania za rok 2003, pretože na ministerstve financií neboli spracované jednotlivé dokumenty k tomu, aby sa tieto veci mohli uskutočňovať. Takže toto sú moje konkrétne výhrady. Predpokladám, že k daniam sa ešte vrátime, nechcem vás zaťažovať „dépeháčkou“, daňou z príjmov. Mám tam pripravených niekoľko strán, ale myslím si, že moji predrečníci už povedali ten celkový výsledok, alebo tie skutočnosti, s ktorými ja takisto súhlasím. Ďakujem za pozornosť. (Potlesk.)
M. Hort, podpredseda NR SR: (2009-12-02):
A teraz dávam slovo spoločnej spravodajkyni z výboru pre sociálne veci a bývanie poslankyni Milade Belásovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani spravodajkyňa.
Kolíková, Mária, ministerka spravodlivosti SR (2021-05-14):
... aj procesne lehoty, ktoré súvisia s návrhmi na prepustenie z väzby. Som pripravená sa o tom rozprávať. Môžme spresniť takéto postupy v rámci vládneho návrhu zákona, ale nie v rámci poslaneckého návrhu, ktorý takýmto spôsobom rieši naozaj razantne právnu úpravu ku kolúznej väzbe. Pretože tu nie sú ani prechodné ustanovenia. To znamená, že všetci, ktorí sú obvinení v takejto kolúznej väzbe, budú vlastne okamžite prepustení. Nie ako je aj riešené v rámci napríklad návrhu, ktorý má vládny... ktorý, ktorý predkladám v rámci vládneho návrhu zákona. A pritom sa o nič nejedná. Veď na ďalšiu schôdzu prídeme s vládnym návrhom zákona, ktorý to rieši tak, ako je to teraz možné v rámci platnej právnej úpravy a v rámci Trestného poriadku. Jednoducho nemôžete teraz zmeniť takto kľúčovo inštitút bez toho, aby ste o tom akokoľvek konzultovali ten postup, či je vhodný, aj s orgánmi činnými v trestnom konaní. Je to nezodpovedné. Maríte tým účel vyšetrovania, ak to urobíte, ja vás na to upozorňujem. A ohradzujem sa skutočne voči podmienkam, ktoré sú vo výkone väzby. Z ničoho nevyplynulo, že by sa príslušníci alebo príslušníčky správali k obvineným alebo k odsúdeným spôsobom, ktorý je v rozpore so zákonom. Ja som pripravená aj tu zmeniť právnu úpravu a uvoľniť, čo sa dá v rámci štandardov, ktoré sú nastavené. Ale čo stýka podmienok vo väzbe, tak je pekné teraz tu vyťahovať a rozprávať, žeby sme to tam chceli mať krajšie. Aj ja to tam chcem mať krajšie. Samozrejme, že asi nečakáme, že to budú hotely. Ale, isteže, to, aký je priestor v cele, závisí aj od toho, koľko sme doteraz dali financií do väzenstva. Doteraz to nikoho netrápilo. Koncepcia väzenstva od roku 2010 – 2020 nebola neplnená, pretože tam neboli dané prostriedky, prostriedky za vlády Fica a Pellegriniho. Tak tam tie peniaze nedali, tak tie podmienky sa nezlepšili, tak teraz nech neplačú! (Reakcia z pléna.) No a nemohla som to (zaznenie gongu) realizovať ako štátna, pretože neboli na to prostriedky, nech sa páči. (Reakcie z pléna. Prerušenie vystúpenia predsedajúcim.)
Glváč, Martin, podpredseda NR SR (2016-04-26):
Pán poslanec Lipšic.
S. Becík, minister pôdohospodárstva SR: (2009-04-15):
Hlavným dôvodom pre vypracovanie návrhu zákona je potreba transpozície smernice Európskeho parlamentu a Rady o batériách a akumulátoroch a o použitých batériách a akumulátoroch. Návrh zákona reaguje na potrebu zabezpečenia dôslednej transpozície smernice Európskeho parlamentu a Rady o odpade z elektrických a elektronických zariadení a smernice  Európskeho parlamentu a Rady o obmedzení používania určitých nebezpečných látok v elektrických a elektronických zariadeniach v znení zmien a doplnení, ktoré neboli dostatočne transportované do národnej legislatívy, na čo Slovenskú republiku upozornila Komisia Európskych spoločenstiev. Realizácia navrhovaných opatrení v návrhu zákona bude mať finančný vplyv. Ministerstvo životného prostredia Slovenskej republiky v roku 2009 nebude uplatňovať zvýšené výdavky na štátny rozpočet. Návrh zákona bude mať priaznivý vplyv na zamestnanosť a pozitívny environmentálny vplyv. Návrh zákona je v súlade s Ústavou Slovenskej republiky s inými zákonmi, ako aj s medzinárodnými zmluvami a inými dokumentmi, ktorými je Slovenská republika viazaná. Návrh zákona schválila vláda Slovenskej republiky na svojom rokovaní dňa 25. 3. 2009 ako vládny návrh zákona. Ďakujem za slovo.
Hlina, Alojz, poslanec NR SR (2014-07-08):
Pán predseda, irituje ma ten dvojaký meter. Ja neviem, v čom je čaro pána Poliačika, že ho proste voláte na tie grémiá. Mňa ste dokonca vymkli, postavili ste tam esbeskára, dali ste si zámok na dvere. Prosím vás... (Prerušenie vystúpenia predsedajúcim.)
Blanár, Juraj, podpredseda NR SR (2022-12-08):
Dve faktické poznámky na vaše vystúpenie. Pán poslanec Milan Mazurek ako prvý.
V. Veteška, podpredseda NR SR: (2007-05-17):
(Hlasovanie.) Prítomných 139, za 82, proti 7, zdržalo sa 50. Konštatujem, že sme schválili vládny návrh novely zákona č. 587/2004 Z. z. o Environmentálnom fonde. Ďalej budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 254/1998 Z. z. o verejných prácach (tlač 196). Prosím spoločného spravodajcu z výboru pre verejnú správu a regionálny rozvoj poslanca Petra Dubravaya, aby hlasovanie uvádzal.
Richter, Ján, minister práce, sociálnych vecí a rodiny SR (2012-09-13):
Ďakujem za otázku, pán predseda výboru. Myslím si, že v tomto prípade, tak ako v tej predchádzajúcej otázke, môžem zagarantovať a treba povedať jednu vec, že nehovorím len za seba, ale nechám hovoriť, alebo vyjadrím sa a použijem výklad, ktorý použili predstavitelia, tí najfundovanejší. Nebudem hovoriť len za sociálnych partnerov, ktorými sú predstavitelia Asociácie zamestnávateľských zväzov a Republikovej únie zamestnávateľov, prípadne odborári. Ale v tomto týždni sa uskutočnilo jedno pracovné rokovanie na Úrade vlády za účasti tých najpovolanejších – prezidentov priemyselných odborových zväzov za účasti príslušných predákov odborov, ktorí sú partneri sociálni týmto prezidentom priemyselných odborových zväzov. Po dvojhodinovom rokovaní na tlačovej konferencii verejne vyhlásili predstavitelia týchto priemyselných zväzov, že predkladaná novela Zákonníka práce nemá zásadný vplyv na podnikateľské prostredie a konkurencieschopnosť. Priatelia, toto je odpoveď pre tých, ktorí tvrdia opak. To sú najfundovanejší, predstavujú 75 % objemu priemyselnej výroby na Slovensku. Kto môže objektívnejšie, zodpovednejšie posúdiť a vyjadriť sa, ako tí, ktorých sa to bezprostredne dotýka?! Ich odpoveď je veľmi konkrétna a jasná. Toto je odpoveď, ktorú dávam aj opozícii, pretože predpokladám, že aj v tej ďalšej časti rozpravy o Zákonníku práce tu bude ešte veľmi často smerom k návrhu novely Zákonníka práce zaznievať otázka, ako tým ideme ublížiť konkurencieschopnosti a podnikateľskému prostrediu. Toto je odpoveď kapitánov slovenského priemyslu. Skončil som. (Potlesk.)
Baránik, Alojz, poslanec NR SR (2019-02-07):
Tak najprv v rýchlosti k tej tajnej voľbe. Samozrejme, ja neviem, že v tej, na tej univerzite marxizmu-leninizmu, ktorú citujete, pán Tomáš, či ako vás to učili, ale princíp zastupiteľskej demokracie je, je ten, ktorý núti, aby, ktorý stanovuje, aby voliči mali možnosť si skontrolovať, kto ako hlasuje. A to je niečo úplne iné, ako keď hlasuje, keď hlasuje niekto, nejaký volič vo voľbách. Čiže pletiete si zámerne dve veci, ktoré spolu nijako nesúvisia. Pokiaľ, pokiaľ ide o celkový tón vás obidvoch, aj pána Tomáša, aj pána Blanára, páni, bolo by v rozpore s logikou veci, aby vy ste sa priznávali k tomu, že ste kriminálnici. To je samozrejmé, ako by to vyzeralo, keby ste súhlasili so mnou, keď, keď jasne vám poviem, že, že SMER je kriminálna organizácia. Čiže nič iné od vás sa nedá očakávať, ako to, že budete protestovať, ale to je, to je prirodzené. Pokiaľ ide o to, čo ste hovorili o tom, že pán prezident si navolí svojich ľudí. Samozrejme, to je nonsens, pretože len pokiaľ vy budete chcieť, pretože vy tam máte dostatok tých vašich kádrov harabinovských a ficovských, ktoré, z ktorých si pán prezident nebude mať možnosť vybrať, ak sa vy rozhodnete, že to tak urobíte. Čiže nebalamuťte nás tu o tom, že je to nejaká zodpovednosť pána prezidenta. No a pokiaľ ide o kredit strany SaS, nebojte sa, ja som dostatočne kritický aj sebakritický.
P. Hrušovský, predseda NR SR: (2003-11-04):
(Prestávka 10 minút.)
Mojš, Milan, poslanec NR SR (2017-05-16):
Ďakujem. Vážený pán predsedajúci, vážené pani poslankyne, vážení páni poslanci, v rozprave vystúpili štyria poslanci: pán poslanec Ivan, pán poslanec Dostál, pani poslankyňa Kaščáková a pán poslanec Marosz, avšak nepodali procedurálny návrh. Preto, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Dostál, Ondrej, poslanec NR SR (2023-05-18):
... a vtedy sa malo, vtedy sa malo o tom... (Povedané súbežne s predsedajúcim.) Nie, nie, pardon. On spochybnil, že sa malo hlasovať oddelene o bodoch spoločnej správy. (Ruch v sále. Prerušenie vystúpenia predsedajúcim.)
Ľ. Petrák, poslanec: (2007-10-30):
Pán poslanec Janiš, no to, čo by som vám chcel k týmto veciam povedať, určite presahuje rozsah dvojminútovej faktickej poznámky. Ja sa k týmto témam určite vrátim a vrátim sa vo svojom vystúpení, keď budeme rokovať o petícii o zachovanie druhého piliera dôchodkového zabezpečenia. Čiže tam sa k niektorým otázkam určite vrátim a budeme o tom zodpovedne debatovať. Pán poslanec Kužma, myslím, že aj pani poslankyňa Sárközy  dedenie. No, ale ak budeme hovoriť o dedení, tak skúsme pomenovať, aká je štruktúra príjmov ľudí, ktorí dneska zarábajú. Ak máme dneska priemerný plat nad úrovňou 19-tisíc korún, ale hovoríme, že medzi 60 až 70 % ľudí je pod priemerom a najbežnejší príjem na Slovensku je niekde okolo 10, 12-tisíc Sk, tak skúsme hovoriť, kde väčšina dnes zarábajúcich ľudí, čo si je schopná za dobu sporenia nasporiť. Aj pri predpokladanom náraste príjmov a pri približovaní sa príjmom Európskej únie skúsme o tom hovoriť úplne zodpovedne a potom môžeme hovoriť aj o tom, koľko sa dá dediť a kto vôbec bude dediť, či sa to týka len vyvolených horných desaťtisíc, alebo sa to týka širokej skupiny obyvateľov Slovenska. Tých vecí, na ktoré by bolo potrebné reagovať, je určite viacej. Ja sa dotknem už len stavu ciest a infraštruktúry. Pán poslanec Frešo, ja porovnávam len stav ciest z roku 1989 a netvrdím, že cestná sieť bola dobrá a bola rozvinutá a porovnám stav ciest dneska. Dnes je stav... (Prerušenie vystúpenia časomierou.)
Kollár, Boris, predseda NR SR (2022-02-15):
Prosím, prezentujme sa a hlasujeme. (Hlasovanie.) Prítomných 128 poslancov, za 80, proti 32, zdržalo sa 15, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru ako aj lehoty na jeho prerokovanie. Prosím spravodajcu, aby uviedol hlasovanie.
Takáč, Richard, poslanec NR SR (2022-09-22):
Ďakujem veľmi pekne za slovo, pán predsedajúci. Pán predseda Robert Fico, myslím si, že excelentné vystúpenie hlavne v odbornej časti a hodné politika, trojnásobného premiéra. A myslím si, že si videl aj ocenenie koaličných poslancov, ktorí ocenili tvoje vystúpenie. Možnože jeden poslanec to neocenil, možnože by uvítal, keby si tu mával svetelným mečom zo Star Warsu, ale to už nechám na posúdenie každého individuálne. Ale treba zhodnotiť tú situáciu tak, ako si ty povedal. Trh zlyhal a zlyhal v tom, že to proste nefunguje. Špekulanti na tom zarábajú, tí, ktorí prekupujú elektriku. Slovenské elektrárne, však to je verejným tajomstvom, že predali na dva roky, ja neviem, za 62 euro? A nakupujeme spätne za nekresťanské peniaze. A možnože to je aj chyba to, že Sulík si neuplatnil pri predaji Východoslovenskej distribučnej spoločnosti predkupné právo ako štát. Na druhej strane už hovorené sankcie. Však sú už politici Európskej únie, ktorí hovoria o tom, že pokiaľ by sme zrušili sankcie, tak ceny energií klesnú o polovicu. A samozrejme, spomínaná aj takzvaná, rôzne zelené ciele, green deal, ktorý proste zabezpečil to, kde sme sa dostali. A toto všetko, keď sa skĺbilo dohromady, tak sme v stave, že naši občania už reálne platia neskutočne vyššie zálohové platby za elektriku, za plyn, za teplo. My sa bavíme tu reálne o nejakom, o schvaľovaní v skrátenom legislatívnom konaní, ale to nie je ešte samotné riešenie. A to riešenie už musí, to tu už malo byť, lebo my sme päť minút po dvanástej, lebo tí ľudia reálne už platia vyššie platby. Budú platiť budúci rok ešte väčšie a, samozrejme, nehovoriac o firmách. Tie firmy nemôžu čakať teraz mesiace na nejaké, na nejakú pomoc od štátu, keď už reálne ľudia prichádzajú o prácu a idú na úrady práce. A to len začalo. Už máme štyri-päť veľkých firiem, ktoré končia. A toto je len začiatok. Treba, aby štát, vláda začali... (Prerušenie vystúpenia časomerom.)
Laurenčík, Milan, podpredseda NR SR (2021-03-19):
Pán poslanec, reagujte na predrečníka.
Zmajkovičová, Renáta, podpredsedníčka NR SR (2012-07-26):
Ďakujem, pán poslanec, otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť ústne? Traja páni poslanci, ukončujem možnosť, štyria, ukončujem možnosť prihlásiť sa do rozpravy ústne. Pán poslanec Mikuš.
Tomanová, Viera, poslankyňa NR SR (2011-12-01):
Ďakujem pekne. Ja si rada vypočujem čokoľvek, čo sa dotýka veci, ale v tejto chvíli, pán Kalist, musím, a teraz nie v zlom, prosím, vo veľmi dobrom. Nepoznáte tú problematiku, a preto neviete. Ja som pre istotu, prešla som viacero zariadení, a teraz sa mi už hromadia SMS-ky, kde ľudia okamžite reagujú na vaše vystúpenie. Neexistuje, ani v jednom prípade neboli vrátené peniaze. Neboli vrátené peniaze, napriek tomu, že tie lieky prekročili, samozrejme, pretože ten lekár, a najmä pri tých duševných poruchách, hovorím o duševných poruchách, nemôže predpísať liek, ktorý by bol s najnižšou, vzhľadom na kombináciu viacerých zdravotných postihnutí. Takže vlastne v tých zariadeniach a tie, ktoré som ja prešla, nie sú to len bratislavské zariadenia, musím hovoriť o viacerých. Bola som v nitrianskom regióne, bola som v žilinskom regióne, nedostali ľudia naspäť ani halier, ani halier. A musím povedať, že v priebehu roka sa ceny liečiv zvýšili. To budem hovoriť o diabetikoch, mohla by som hovoriť o deťoch, ktoré sú odkázané na niektoré druhy liečiv, a popri svojej hlavnej diagnóze majú s tým skutočne veľký, veľký problém tí rodičia. Takže, pán Kalist, teraz v dobrom hovorím. Toto nebolo riešenie a sám pán minister Uhliarik, ktorý, ja viem, čo chcel dosiahnuť, hovoril o tom, že bude sa, treba pokračovať ďalej, lebo toto nebolo tak úspešné riešenie, ako si predstavoval. Dobre? Berte to v dobrom, som sa to snažila vysvetliť. Ďakujem.
Figeľ, Ján, podpredseda NR SR (2014-09-09):
Ďakujem pekne. Vážený pán predseda, ctené kolegyne, kolegovia, to, čo sa dnes stalo popoludní pri schvaľovaní programu, sa nemalo stať, pretože to považujeme za porušenie ústavného princípu, ale aj nesúlad s rokovacím poriadkom. Vyradenie 10-ch bodov z programu, tak ako sa to stalo, nie je v poriadku. Kolegovia z vládnej a vládnucej väčšiny, máte moc, ale nemáte právo vyraďovať body tak, ako ste to urobili. A preto by som chcel a chcem navrhnúť v mene štyroch poslaneckých klubov v zmysle rokovacieho poriadku za KDH, MOST – HÍD, OĽaNO a SDKÚ – DS zaradiť, opätovne zaradiť 10 konkrétnych tlačí parlamentných, označených ako 1099, 1138, 1158, 1101, 1095, 1104, 1151, 1154... (Prerušenie vystúpenia časomerom.)
Laššáková, Jana, podpredsedníčka NR SR (2012-12-18):
Za klub strany Sloboda a Solidarita vystúpi pán poslanec Sulík. Nech sa páči, máte slovo.
Figeľ, Ján, podpredseda NR SR (2015-11-25):
Ďakujem pekne. S reakciou na faktické, nech sa páči, Daniel Lipšic.